محمد حمزہ شفقات

محمد حمزہ شفقات ( پیدائش 25 نومبر 1978ء)  ایک پاکستانی سرکاری ملازم ہیں جو ستمبر 2023ء سے کوئٹہ ڈویژن کے کمشنر کے طور پر بیسویں گریڈ میں خدمات انجام دے رہے ہیں۔ ان کا تعلق پاکستان ایڈمنسٹریٹو سروس سے ہے۔

 ابتدائی زندگی اور تعلیم 
حمزہ شفقات 25 نومبر 1978ء کو چوہدری شفقت احمد کے ہاں پیدا ہوئے۔ انھوں نے کیڈٹ کالج حسن ابدال سے تعلیم حاصل کی۔ وہ غلام اسحاق خان انسٹی ٹیوٹ آف انجینئرنگ سائنسز اینڈ ٹیکنالوجی کے سابق طالب علم ہیں جہاں سے انھوں نے مکینیکل انجینئرنگ میں ڈگری حاصل کی۔ انھوں نے نیشنل ڈیفنس یونیورسٹی اسلام آباد سے پبلک پالیسی میں ایم فل کی ڈگری حاصل کی۔ حمزہ شفقات نے اپنی تعلیم کا آغاز ٹڈلرز اکیڈمی لاہور سے کیا اور کیڈٹ کالج حسن ابدال سے او لیول اور ایف ایس سی کیا۔ انھوں نے غلام اسحاق خان انسٹی ٹیوٹ آف انجینئرنگ سائنسز اینڈ ٹیکنالوجی سے کمپیوٹر سائنس انجینئرنگ میں بیچلر کیا۔ بعد میں انھوں نے ڈیفنس یونیورسٹی اسلام آباد سے پبلک پالیسی/ پبلک ایڈمنسٹریشن میں ماسٹرز کیا۔  ان کی شادی پون بلور سے ہوئی ہے اور ان کے دو بچے ہیں۔ 

 سول سروس میں کیریئر 
حمزہ شفقات نے سنٹرل سپیریئر سروسز کے امتحان میں 2005ء میں کوالیفائی کیا۔  انھوں نے پاکستان میں 38 ویں پوزیشن حاصل کی اور انھیںڈسٹرکٹ مینجمنٹ گروپ (اب پاکستان ایڈمنسٹریٹو سروس ) کے لیے بھیجا گیا۔  انھوں نے 29 جون 2006ء کو پاکستان ایڈمنسٹریٹو سروس میں شمولیت اختیار کی ۔ سول سروسز اکیڈمی لاہور میں تربیت کی کامیابی سے تکمیل کے بعد انھیں سندھ میں تعینات کیا گیا جہاں انھوں نے تین سال تک لاڑکانہ ، سکھر اور گھوٹکی میں اسسٹنٹ کمشنر کے طور پر خدمات انجام دیں۔ وہ سول سروس میں اپنے کیریئر کے دوران ایڈیشنل ڈپٹی کمشنر اسلام آباد، ڈائریکٹر اسلام آباد میٹروپولیٹن کارپوریشن ، ڈپٹی سیکرٹری اسٹیبلشمنٹ ڈویژن کے طور پر بھی خدمات انجام دے چکے ہیں۔   وہ جولائی 2018ء میں بطور ڈپٹی کمشنر اسلام آباد تعینات ہوئے۔   حمزہ شفقات کو ستمبر 2020ء میں پاکستان میں کورونا وائرس پھیلنے کے دوران ان کی کارکردگی، لگن اور شراکت کے لیے اچیومنٹ ایوارڈ سے نوازا گیا۔ 

 حوالہ جات 

 بیرونی روابط 




زمرہ:1981ء کی پیدائشیں
زمرہ:بقید حیات شخصیات
زمرہ:پاکستانی حکومتی اہلکار
زمرہ:پاکستانی سرکاری ملازمین
زمرہ:مقالے جن میں انگریزی زبان کا متن ہے